**3 - kazus**

2020 yil 22 iyul kuni soat taxminan 15:00 larda A. ismli shaxs Toshkent shahar Mirzo Ulug‘bek tumani Ne’mat ko‘chasi 3 «A»-uyda, ushbu uyni qurilishida o‘zi bilan birga ishlayotgan R. bilan o‘rtalarida kelib chiqqan o‘zaro janjal oqibatida, oshxona pichog‘i bilan R.ning ko‘krak qafasi chap tarafi 5-6 qovurg‘alari orasiga bir marotaba zarba bergan. Yetkazilgan tan jarohati natijasida R. Toshkent tibbiyot akademiyasi 3-klinikasida vafot etgan.

Sud tibbiy ekspertizasining 21.08.2020 yildagi 690-sonli xulosasiga ko‘ra, R.ning o‘limiga «qorin old devoriga, qorin bo‘shlig‘iga teshib kiruvchi, sanchib-kesuvchi yarasi, chap buyrak va qorin aortasi jarohatlanishi, tashqi va ichki qon ketishi» sabab bo‘lganligi aniqlangan.

A. ismli shaxs tomonidan sodir qilingan qilmish tarkibini tahlil qiling, jinoyatni tamom bo‘lish vaqtini hamda jinoyatning ijtimoiy xavflilik darajasini aniqlang. Sodir etilgan qilmishni kvalifikasiya qiling. Sodir qilingan qilmish uchun JKning umumiy qismi qoidalari asosida jazo tayinlang. Tayinlangan jazodan muddatidan ilgari shartli ozod qilish qoidalarini qo‘llash masalalarini tahlil qiling.

**Kirish**

Mazkur muammoli vaziyatga huquqiy baho berishda biz quyidagi masalalarga to’xtalib aniqlik kiritib o’tamiz:

1. Sodir etilgan qilmish tartibini tahlil qilish.
2. Jinoyatning tamom bo’lish vaqti.
3. Jinoyatning ijtimoiy xavflilik darajasi.
4. Sodir etilgan jinoyatni kvallifikatsiya qiling.
5. Sodir etulgan qilmishi uchun JK ning umumiy qismi qoidalari asosida jazo tayinlang.
6. Tayinlangan jazodan muddatidan ilgari shartli ozod qoidalarini qo’llash masalalarini tahlil qiling.

**Asosiy qism**

Aybli ijtimoiy xavfli qilmish (harakat yoki harakatsizlik) jazo qo’llash tahdidi bilan jinoyat deb topiladi.

Jinoyatchilar o’z xususiyati va ijtimoiy xavflilik darajasiga ko’ra:

* Ijtimoiy xavfi katta bo’lmasak;
* Unga og’ir bo’lmagan;
* Og’ir;
* O’ta og’ir jinoyatlarga bo’linadi;

**Jinoyat belgilari**

1. Jinoyat qonuni bilan belgilanadigan ijtimoiy munosabatlar / J/K 14-moddalar real zarar etkazish xavfi yuzaga keladi.
2. Jinoyat sodir etish uchun sharoit yaratishga qaraligan qilmish (harakat ↔ harakatsizlik)
3. Aniq jinoyatni sodir etishga qaratilgan to’g’ri qasd (motiv, maqsad).
4. Muayyan yoshga yetgan aqli raso jismoiy shaxs.

(JK 17-moddasida) Jinoyat sodir etgunga qadar 16 yoshga to’lgan?Aqli raso jismoniy shaxslar jinoiy javobgarlikka tortiladilar.

Jinoyat sodir etgan etgunga qadar o’n uch yoshga to’lgan shaxslar javobgarlikni og’irlashtiradigan holatlarda odam o’ldirganliklari (97-moddaning ikkinchi qismi) uchungina javobgarlikka tortiladilar.

Jinoyat sodir etish vaqtida o’z qilmishining ijtimoiy xavfli xususiyatini anglagan va o’z harakatlarini boshqara olgan shaxs aqli raso deb topiladi (JK 18-modda).

Ijtimoiy xavfli qilmishni sodir etrish vaqtida aqli noraso holatda bo’lgan ayni surunkali ruhiy kasalligi, ruhiyholati vaqtincha buzilganligi, aqli zaifligi yo boshqa tarzdagi ruhiy kasalligi sababli o’z harakatlarining ahamiyati anglay olmagann yoki harakatlarini boshqara olmagan shaxs javobgarlikka tortilmaydi.

Ijtimoiy xavfli qilmishni sodir etgan va sud tomonidan aqli raso deb topilgan shaxsga nisbatan tibbiy yo’sundagi majburlov choralari qo’llanilishi mumkin.

Mastlik holatida yoki giyohvandlik vositalari, psixotrop yoki aql-irodasiga ta’sir etuvchi boshqa moddalar ta’siri ostida jinoyat etgan shaxs javobgarlikdan ozod qilinmaydi.Bunday holat shaxsni aqli raso deb toppish uchun asos bo’lmaydi.

Jinoyat tamom bo’lgan payt ijtimoiy xavfli qilmish bajarilgan vaqt deb hisoblangan bo’lib, uni sodir etgan shaxs o’z qilmishining ijtimoiy xavflilik xususiyatini anglagan va shunday qilmishni sodir etgan bo’lsa, bunday jinoyat qasddan sodir etish deb topiladi.

Jinoyat tamom bo’lgan payt ijtimoiy xavfli oqibat yuz bergan vaqt deb topilgan qilmishlar to’g’ri va egri qasddan sodir etilgan bo’lishi mumkin. Agar shaxs o’z qilmishining ijtimoiy xavfli xususiyatini anglagan, uning ijtimoiy xavfli oqibatlariga ko’zi yetgan va ularning yuz berishini istagan bo’lsa, bunday jinoyat to’g’ri qasddan sodir etilgan deb topiladi.

Agar shaxs o’z ijtimoiy qilmishining ijtimoiy xavfli xususiyatini anglagan bo’lsa, uning ijtimoiy xavfli oqibatlariga ko’zi yetgan va ularning yuz berishiga ongli ravishda yo’l qo’ygan bo’lsa, bunday jinoyat egri qasddan sodir etilgan deb topiladi. (JK 21-modda).

O’z-o’ziga ishonish yoki beparvolik orasida sodir etilgan ijtimoiy xavfli qilmish ehtiyotsizlik orasida sodir etilgan xavfli ijtimoiy qilmish ehtiyotsizlik orasida sodir etilgan jinoyat deb topiladi.

Agar jinoyatni sodir etgan shaxs o’z xulq-atvori qonunda nazarda tutilgan ijtimoiy xavfli oqibatlar keltirilib chiqarishi mumkinligiga ko’ra ko’zi yeta turib, ehtiyotkorlik chora-tadbiriga ongli ravishda rioya etmagan holda bunday oqibatlar kelib chiqishiga asossiz ravishda umid qilgan bo’lsa, bunday jinoyat o’z-o’ziga ishonish oqibatida sodir etilgan deb topiladi.

Agar jinoyat sodir etgan shaxs o’z xulq – atvori qonunga nazarda tutilgan ijtimoiy – xavfli oqibatlar keltirib chiqarish mumkinligiga ko’zi yetish lozim va mumkin bo’lsa, bunday jinoyat beparvolik oqibatida sodir etilgan deb topiladi (23-modda).

Zaruriy mudofaa xolatida sodir etilgan ya’ni mudofalanuvchi yohud boshqa qilmishning shaxsi yoki huquqlarini, jamiyat yoki davlat manfaatlarini qonunga xilof tajovuzlardan tajovuzchiga zarar yetkazgan holda jinoyat qilish chog’ida qilingan harakat, agar zaruriy mudofaa chegarasidan chetga chiqilgan bo’lsa, jinoyat deb topilmaydi.Zarar yetkazish maqsadida qasddan hujum istagini qo’zg’atish zaruriy mudofaa deb topilmaydi.

Qasddan odam o’ldirilganda, ya’ni har qanday holatda badanga shikast yetkazilganda, shikastning xusuiyati va og’ir, yegillik darajasini aniqlash tibbiyotda aniq qilib aytganda “O’zbekiston Respublikasi Sog’liqni Saqlash vazirligining sud tibbiy ekspertiza muassasalarida sud tibbioyt ekspertizalarini o’tkazish tartibi to’g’risida” gi yo’riqnomaga muvofiq o’tkaziladi. (2259-sonli ro’yxat raqami).

O’zbekiston Respublikasi oliy Sudi Pleniumining “Badanga qasddsan shikast yetkazishga oid ishlari bo’yicha sud amaliyoti to’g’risida” gi 27 iyun 2007 yil 6-sonli qarorida ham yoritib o’tilgan.

O’zbekiston Respublikasi Kostitutsiyasi, jinoyat qonunchiligi va bir qator hujjatlarga asosan shaxs hayoti va sog’lig’I dahlsiz qonun bilan qo’riqlanadi. To’satdan sodir bo’lganda ham ijtimoiy xavfli qilmishi hech qanday motiv, maqsad, qasd yoki o’ch olish imkoniyati sifatida baholanib (boshqa shaxs tomonidan) vaziyatdan foydalanish umumiy tartibda javobgarlikka tortiladi.

Ijtimoiy hatti- xarakatlarni jinoyat deb toppish uchun uning belgilariga nazar solamiz:

1. Harkatda ijtimoiy xavfning borligi (Bu jinoiy manbalar bilan tasniflanadi va zarar yetkazish yoki aniq ravishda xavf mavjudligi);
2. Harakat yoki harakatsizlikning huquqqa hilofligi (jinoyat qonunlariga mos kelmaslik, qonun bilan ta’qib qilinishi);
3. Aybning mavjudligi(jinoyat qonuni bilan taqiqlangan xususiyatning mavjudligi);
4. Harakatning jazoga sazovorligi (yuqoridagi holatlarda kelib chiqib jinoyat kodeksida jazo choralarining mavjudligi);

Sodir etilgan jinoyatning tarkibini tahlil qiladiga bo’lsak, jinoyat deb baholash uchun 4 ta belgisi bo’lishi kerak.

Shaxs A. ning sodir etga jinoyatini 4 ta belgisini belgilab olamiz:

|  |  |
| --- | --- |
| **Jinoyatning ob’yekti:**  Shaxs hayoti predmet | **Jinoyatning sub’yekti:**  Qonunda belgilangan 14 yoshga to’lgan, aqli raso, o’z hatti-xarakatlari uchun javob bera oladiga jismoniy shaxs. |
| **Jinoyatning ob’yektiv tomoni:**  Jinoyat sodir etilgan joy ((qilmish harakat yoki harakatsizlik) qilmish bilan jinoiy ish o’rtasidagi sababiy bog’lanish)), vosita – pichoq (usuli janjal oqibatida ko’krak qafasiga pichoq bilan zarba berish | **Jinoyatning sub’yektiv tomoni:**  Jaruroy belgilari ayb-qasd (JK ning 20-21 moddalariga asosan) boshqa shaxsning sog;ig’iga qasdddan shikast yetkazish, motiv – o’zaro janjal, (R.ni qasddan pichoq bilan o’ldirishga bo’lgan harakati). |

Sud tibbiy ekspertizalarini o’tkazish muddatlari ushbu ekspertizalarning murakkabligi va xususiyatlarini hisobga olgan holda 30 kun doirasida belgilanadi. Ushbu vaziyatda sud tibbiy ekspertizasining 21.08.2020 yildagi 690-sonli xulosasiga ko’ra, belgilangan muddatda taqdim qilingan.

Sog’liqga va jismoniy dahlsizlikka qarshi jinoyatlar moddiy tarkibli bo’lib, ijtimoiy xavfli ob’yektlar yuz bergan vaqtdan tamom bo’lgan jinoyat deb topiladi. Jinoiy oqibatning kelib chiqishi bilan jinoyat tarkibi tugaydi.

Ijtimoiy xavfi kata bo’lmagan jinoyatlarga qasddan sodir etilib, qonunda 3 yildan ko’p bo’lmagan muddatga ozodlikdan mahrum qilish tarzidagi jazo nazarda tutilgan jinoyatlar, shuningdek ehtiyotsizlik oqibatida sodir etilib qonunda besh yildan ko’p bo’lmagan muddatda ozodlikdan mahrum qilish tarzidagi jazo nazarda tutilgan jinpoyatlar kiradi.

Uncha og’ir bo’lmagan jinoyatlarga qasddan sodir etilib, qonunda 3 yildan ortiq lekin 5 yildan ko’p bolmagan muddatga ozodlikdan mahrum qilish tarzidagi jazo nazarda tutilgan jinoytalar, shuningdek, ehtiyotsizlik oqibatida sodir etilib qonunda 5 yildan ortiq muddatga ozodlikdan mahrum qilish tarzidagi jazo nazarda tutilgan jinoyatlar kiradi.

Og’ir jinoyatlarga qasddan sodir etilib, qonunda 5 yildan ortiq, lekin 10 yildan ko’p bo’lmagan muddatga ozodlikdan mahrum qilish jazosi nazarda tutilgan jinopyatlar kiradi.

O’ta og’ir jinoyatlarga qasddan sodir etilib, qonunda 15 yildan ortiq muddatga ozodlikdan mahrum qilish yohud umrbod ozodlikdan mahrum qilish jazosi nazarda tutilgan jinoyatlar kiradi.

Ushbu jinoyatda jinoyatning tamom bo’lish vaqti R.ning ko’krak qafasi chap tarafi 5-6-qovurg’alari orasiga yetkazilgan tan jarohati natijasida R. Toshkent tibbiyot akademiyasida vafot etgan vaqti hisoblanadi.

Ushbu sodir etilgan jinoyatni turlicha kvalifikatsiya qilish mumkin.

1. Qasddan odam o’ldirish (JK 97-modda birinchi qism) jinoyati bo’yicha o’ta og’ir jinoyat 10 yildan 15 yilgacha ozodlikdan mahrum qilish bilan jazolanadi. O’zbekiston Respublikasi Oliy sudi Pleniumining 2004 yil 24 sentyabrdagi 13-sonli “Qasddan odam o’ldirishga oid ishlar bo’yicha sud amaliyoti to’g’risida” gi qarorining 5-bandiga asosan agar qilmishda jinoyat kodeksi 97-moddasining ikkinchi qismida ko’rsatib o’tilgan kvallifikatsiya belgilari, jinoyat kodeksining 98-101 – moddalarida nazarda tutilgan jazoni yengillashtiruvchi holatlar mavjud bo’lmasa, masalan: qotillik-bezorilik tuyg’ulari bilan emas, balki o’zaro janjal yoki urushish natjasida, rashk tufayli, o’ch olish, hasad, adovat, nafrat oqibatida sodir etilgan bo’lsa, qasddan odam o’ldirish jinoyati kodeksining 97-moddasi birinchi qismi bo’yicha kvalifikatsiya qilinadi.
2. O’zbekiston Respublikasi Oliy sudi Plenuimining 2007-yil 27-iyundagi 6-sonli “Badanga qasddan shikast yetkazishga oid ishlar bo’yicha sud amaliyoti to’g’risida” gi qarorining 19-bandiga asosan jabrlanuvchi badaniga uning o’limiga sabab bo’lgan og’ir shikast yetkazilishi, faqar aybdorda og’ir shikast yetkazishga nisbatan qasd va o’lim kelib chiqishi tariqasidagi oqibatga nisbatan ehtiyotsizlik ko’rinishidagi ayb mavjud bo’lgandagina JK 104-moddasi uchunchi qismi “d” bandi bilan kvallifikatsiya qilinadi. Shu tariqa kvalifikatsiya qilish uchun badanga yetkazilgan og’ir shikast bilan kelib chiqqan o’lim o’rtasidagi sababiy bog’lanish borligi aniqlanishi shart. Kelib chiqqan o’limga nisbatan ehtiyotsizlik ko’rinishidagi ayb, aybdor tomonidan o’ldirib qo’yish ehtimoli anglanganligidan dalolat bermaydigan usul yoki qurol bilan yohud hayotiy muhim bo’lmagan organlariga yetkazilganida, shunga o’xshash boshqa holatlarda namoyon bo’lishi mumkin.

|  |  |
| --- | --- |
| **97- modda 1-qismi**  (O’ta og’ir)  10-15 yilgacha  75% 7,5 yil | **104-modda 3-qism “D”**  (Og’ir)  8-10 yilgacha  8 yil →4 yil  50 % |

104-modda 3 – qism “D” bandi

1.Ijtimoiy xavf katta bo’lmagan

2. O’ta og’ir bo’lmagan

3. Og’ir

97-modda

1-qism

4. O’ta og’ir

1. Zaruriy mudofa chegarasidan chetga chiqib, qasddan badanga og’ir shikast

yetkazish (JK 107-modda), jinoyati ijtimoiy xavfi kata bo’lmagan jinoyat, agarda A. va R. o’zaro janjallashib A o’zini mudofaa qilish maqsadida oshxona pichog’I yordamida o’zini mudofaa qilmoqchi bo’lganda, o’zini himoyalash maqsadida pichoqni Rga tiqib tan jarohati etkazib uni o’ldirib qo’ygan taqdirda ham, tajavuzning xususiyati va xavfliligi darajasiga butunlay mos kelmaydigan mudofaa, zaruriy mudofaasidan chetga chiqish deb topiladi. Zarar etkazish maqsadida R. A. ning qasddan hujum qilishi istagini qo’zg’atishga xarakat qiluvchi gaplar bilan haqoratlagani taqdirda ham A. uchun zaruriy mudofaa deb topilmaydi, chunki A. ning qurol vositasi pichoq bo’lgan, R niki esa bor yo’g’i haqoratli gaplar shuning uchun kuchlar teng emasdir ya’ni mutanosib bo’lganda maqsadga muvofiq bo’lar edi. O’zbekiston Respublikasi Oliy sudi Plenumining “Ijtimoiy xavfli tajovuzlardan zaruriy mudofaa huquqini ta’minlovchi qonunlarni sudlar tamonidan qo’llanilishi haqida 1996 yil 20 dekabrdagi 39-sonli qarori va O’zbekiston Respublikasi Oliy sudi Plenumining 2007 yil 27 iyundagi 6-sonli “Badanga qolddan shikast etkazilishiga oid ishlar bo’yicha sud amaliyoti to’g’risida” gi qarorning 23 bandiga asosan zaruriy mudofaa chegarasidan chiqib, qasddan badanga og’ir tan jarohati yetkazish tajovuzchining o’limiga nisbatan ehtiyotsizlik natijasida yuz bergan bo’lsa, Jinoyat Kodeksining 107-moddasi bilan kvalifikatsiya qilinar edi. Jinoyatchi agar R. ga tez tibbiy yordam chaqirib, uning hayotini saqlashga harakat qilganida, Jinoyat kodeksining “e” yoki “I ” bandiga asosan mudofaning chegarasidan chetga chiqib, jabrlanuvchining g’ayriqonuniy yoki axloqqa zid xulq-atvori ta’siri ostida jinoyat sodir etish jazoni yengillashtiruvchi holatlar deb topiladi. Qilmish jinoyat kodeksining 107-moddasi bilan, ya’ni zaruriy mudofaa chegarasidan chetga chiqib, qasddan badanga og’ir shikast yetkazish deb kvalifikatsiya qilinar edi.

1. A. bilan R. ning o’rtasida kuchli eski adovat (ya’ni yaqin kishisining o’limiga

sabab bo’lgan bo’lsa) bo’lsa yoki haqorat ishlatilgan bo’lsa va buning natijasida A. tomonidan kuchli hayajonlanish natijasida R. ga yetkazilgan tan jarohati bir marta pichoq urgan bo’lsa, shu jarohat tufayli vafot etgan bo’lsa, jinoyat kodeksining 106-moddasi bilan kuchli ruhiy hayajonlanish holatida qasddan badanga og’ir shikast yetkazish deb kvalifikatsiya qilinar edi.

1. Yengillashtiruvchi holatlarni tahlil qilganda jabrlanuvchining ayblanuvchiga

nisbatan g’ayriqonuniy harakatlarini bor yo’qligini tahlil qilish ham kerak bo’ladi. Jinoyat kodeksining 55-moddasidagi jazoni yengillashtiruvchi holatlarning “a”, “d”, “i” bandlarini qo’llash mumkin bo’lar edi:

“a”- aybni bo’yniga olish to’g’risidagi arz qilish, chin kongildan pushaymon bo’lish yoki jinoyatni ochish uchun faol yordam berish;

“d” – jabrlanuvchining zo’rlik, og’ir haqorat yoki boshqacha g’ayriqonuniy harakatlari tufayli vujudga kelgan kuchli ruhiy hayajonlanish holatida jinoyat sodir etish;

“i” – jabrlanuvchining ga’yriqonuniy yoki axloqqa zid xulq-atvori ta’siri ostida jinoyat sodir etish bor yo’qligini aniqlab, jazo muddatini tayinlash minimal ya’ni, 10 yil ozodlikdan mahrum qilishiga yaqinlashsa bo’lar edi. Jinoyat Kodeksining 74-moddasiga asosan ozodlikdan mahrum etilgan yoki axloq tuzatish ishlariga hukm qilingan shaxslarga nisbatan sud jazoning o’talmagan qismini yengilroq jazo bilan almashtirishi mumkin. Jazoni yengilrog’i bilan almashtirish ushbu moddaning birinchi qismida ko’rsatilgan jazo turlari uchun o’rnatilgan tartib qoida talablarini bajargan va mehnatga halol munosabatda bo’lgan mahkumga nisbatan qo’llanilishi mumkin.

Jazoning o’talmagan qismini yengilrog’I bilan almashtirish ushbu kodeksning 73-moddasi to’rtinchi qismida ko’rsatilgan shaxslarga nisbatan qo’llanilmaydi. O’zbekiston Respublikasi jinoyat ijroiya Kodeksi 112-moddasining uchunchi qismi va 164-moddasi.

Jazoni yengilroq jazo bilan almashtirgan shaxslar yengilroq jazoning tegishli qismini o’tab bo’lganlaridan keyin ushbu kodeksning 73-moddasida nazarda tutilgan qoidalarga binoan jaodan muddatidan ilgari shartli ozod qilinishlari mumkin. Jazoni yengilroq jazo bilan almshtirgan shaxs jazoning o’talmagan qismi mobaynida qasddan yangi jinoyat sodir etsa, sud unga ushbu kodeksning 60-moddasida nazarda tutilgan qoidalarga muvofiq jazo tayinlaydi. Shaxsni uning huquq va erkinliklarini, jamiyat va davlat manfaatlarini, mulkni, tabiiy muhitni tenglikni, imkoniyat xavfsizligini jinoyat tajovuzlardan qo’riqlash, shuningdek jinoyatlarning oldini olish, fuqarolarni respublika Konstitutsiyasi va qonunlariga rioya qilish ruhida tarbiyalashdan iboratdir.

Inson hayotiga suiqasd qilish eng og’ir jinoyatdir(O’zbekiston Respublikasi Konstitusiyasining 24-moddasi)

Fuqarolarning qonun oldida tengligi demokratizm, insonparvarlik, odillik tuyg’ularini yanada shakllantirish, qilgan jinoyati aybi uchun jazo, javobgarlik muqarrardir.

**Xulosa**

Xulosa qilib aytganda, bu kazusning javobi Jinoyat kodeksining 97-moddasida, birinchi qismi “Qasddan odam o’ldirish” bilan kvalifikatsiya qilinadi.

**Foydalanilgan adabiyotlar:**

1. O’zbekiston Respublikasining Konstitutsiyasi. – T.: O’zbekiston, 12.
2. O’zbekiston Respublikasining Jinoyat kodeksi. – Toshkent: O’zbekiston Respublikasi Adliya vazirligi, 2012. -384 b.
3. O’zbekiston Respublikasi Oliy sudi Plenumining “Ijtimoiy xavfli tajovuzlardan zaruriy mudofaa huquqini ta’minlovchi qonunlarini sudlar tomonidan qo’llanilishi haqida” gi 1996 yil 20-dekabrdagi 39 – sonli qarori. – T.: Adolat.
4. O’zbekiston Respublikasi Oliy sudi Plenumining 2007 yil 27 iyun 3-son “Badanga qasddan shikast yetkazishga oid ishlar bo’yicha sud amaliyoti tog’risida” gi qarori. – T.: Adolat.
5. O’zbekiston Respublikasi Sogliqni Saqlash vazirligining sud-tibbiy ekspertizalarini o’tkazish tartibi to’g’risidagi yo’riqnoma (2259-sonli ro’yxat raqami ) 2011 yil 28 avgust.
6. O’zbekiston Respublikasi Jinoyt kodeksiga sharx.
7. M.N.Rustamov. Jinoyat huquqi darsligi – T.TDYU nashri 2006, 174 bet.
8. https://www.lex.uz